Pokimane

**Imane Anys** ( – *Imān Anīs*; rođena 14. maja 1996), poznatija po svojim pseudonimima **Pokimane** (fonetski: *Pokimejn*) ili skraćeno **Poki**, jest marokansko-kanadska Twitch-strimerka, Jutjuberka, gejmerka i internetska ličnost. Poki je najbolje poznata po svojim strimovima uživo na platformi Twitch, gdje ona pokazuje svoje iskustvo u videoigrama, ponajviše sa igrama *League of Legends, Fortnite, Minecraft,* *Valorant i Among Us*. Imane je također i član Offline TV-a, saradničke YouTube grupe sastavljene od kreatora sadržaja.

Njeno ime *Pokimane* je sastavljeno od dvije riječi: Pok(i) što simbolizira igru Pokémon i Imane () što simbolizira njeno prvo ime. Iako se pravilno izgovara kao *Pokiman*, većina njenih fanova njen pseudonim izgovara kao *Pokimejn*, kao i zbog poštivanja autorskih prava zbog igre Pokémon čije se ime izgovara na sličan način. Od januara 2021., Imane je smještena kao 7. najpopularnija Twitch-ličnost sa 6,87 miliona pratilaca na platformi i dobije prosječno oko 20-ak hiljada gledalaca po strimu.

## Rani život 
Imane je rođena 14. maja 1996. godine u Kazablanci, najvećem gradu Maroka. Tu je živjela sve do svoje 4 godine. Zbog uslova koji nisu bili najbolji za njeno odrastanje u Maroku, njeni roditelji odlučuju da njoj i njenom bratu priušte bolju kvalitetu života i bolje školovanje tako što su odlučili da se presele u Kanadu. Prvih godinu dana, živjeli su u gradiću Québecu (glavni grad istoimene provincije Québec), te su nakon toga prešli u Toronto, gdje je Imane naslijedila svoju ljubav prema videoigrama preko svog starijeg brata. Igre koje je najviše igrala kao mala su Super Mario, Legends of Zelda i Pokémon. Prvi jezik koji je naučila da priča tečno je francuski što joj je pomoglo da se navikne na novu sredinu, a engleski je tek naučila u srednjoj školi. Pored francuskog i engleskog, Imane zna i marokanski arapski (), koji polovično zna pričati.

U Kanadi je pohađala francusku osnovnu školu, srednju školu Sir Winston Churchill (St. Catharines, Ontario) i Univerzitet McMaster na kojem je studirala hemijski inžinjering. Njen otac radi kao profesor inžinjerstva, majka kao profesorica francuskog jezika, a njen brat Mohamed je položio građevinski inžinjering 2015. godine. Zbog mnogih problema koji su se stvarali u njenom školskom društvu kao alkoholizam i korištenje droga, Imane je bila primorana da raskine mnoga prijateljstva i to ju je natjeralo da više vremena provodi ispred kompjutera igrajući mnoge igre, ponajviše League of Legends. Ovo je razdoblje u kojem Imane sklapa svoja prva *online-prijateljstva*. Bila je izuzetno dobra studentica, pogotovo u oblastima matematike i nauka. Poslije 3 godine na univerzitetu, odlučuje da napusti školovanje i da se usredsredi na snimanje i igranje videoigara.

## Twitch karijera 
### Početak 
Svoju streaming-karijeru počela je 2013. godine kao 17-godišnja studentica na Univerzitetu McMaster, a strimovanju se trajno posvetila u maju 2014. godine na Twitchu. Isprva, strimovanje joj je bio hobi koji joj je pomagao da se odvoji od svakodnevnih problema vlastitog društva, ali je s vremenom njen hobi postao način na koji će sebe održavati i sebi plaćati godine na univerzitetu. Zbog učestalijeg strimovanja dok je bila na svojim studijama, njeni roditelji su bili bjesni zbog njenog izbora, jer su željeli da se ona fokusira više na svoje obrazovanje nego na igranje i strimovanje videoigri. Sve do kraja 2016. kada Imane napušta svoje školovanje da bi napravila veliku karijeru na Twitchu i šire, Imane je strimovala u svojoj univerzitetskoj sobi, a kasnije i u svojoj vlastitoj kući prije dobivanja američke vize u martu 2017. Njena postavka bila je jednostavna, sastavljena od dva monitora, veb kamere i standarnog mikrofona. Imane je imala i jedan običaj da na svoja dva zida u univerzitetskoj sobi ispiše imena svih svojih novih pretplatnika na kanal.

Prvu godinu na Twitchu, Imane je povremeno strimovala, iako je brzo rasla za novu strimerku na tom sajtu. Tek se u maju 2014. godine Imane trajno posvetila svom hobiju, strimajući češće nego godinu prije. U martu 2015. godine, imala je preko 70.000 pratilaca i oko 1,9 miliona ukupnih pregleda na svom kanalu, dobijajući između 7 i 10 hiljada pratilaca u ovom periodu. Ove brojke su brzo rasle, pa je Imane dostigla 100 hiljada pratilaca na Twitchu krajem augusta iste godine. 2 godine kasnije u augustu 2017., Imane prelazi brojku od pola miliona pratilaca i preko 13 miliona ukupnih pregleda na kanalu. Tokom čitave 2017. godine, Imane je poprimila mnogo pažnje iz Twitch zajednice zbog njenog brzog rasta na platformi i zbog njenog raznoraznog sadržaja, od *cosplayova* i *unboxing* strimova, pa do mnogobrojnih League of Legends i IRL strimova (strimovi u *stvarnom životu*).

### League of Legends 
Prva videoigra koju je počela strimovati jeste *League of Legends*, igru MOBA tipa koju je razvio Riot Games, kao prvak (*champion*) Veigar. Imane ponajviše koristi klasu prvaka zvanu *Mages* (Čarobnjaci). Ovi prvaci koriste *moć sposobnosti* () odnosno magiju da učine štetu drugim prvacima, dok ima pojedinih *Mage* prvaka koji koriste *jačinu napada* (). Također, Imane je i *Mid-Laner* i *Support* igrač. Prvake koje Imane najčešće koristi su Lux, Morgana, Lulu, Annie i Orianna. U posljednjoj 10. sezoni, Imane je bila Platinum 1 rang, dok je tokom 6. i 7. sezone Imane dospijela do Diamond 3 ranga u kompetivnom načinu igranja. Mnogo uspjeha je Imane postigla preko ove igre, a najveći događaj se desio 23. januara 2019. kada je Imane sa svojim League of Legends timom EZ Clap osvojila turnir *Twitch Rivalsa.* Ovo je bio baš veliki trenutak za Imane jer je u trenutku pobjede oborila tadašnji vlastiti rekord gledanosti uživo sa preko 79 hiljada gledalaca. Također, na prošlogodišnjem *TwitchConu* u San Diegu, Imane je ponovo pobijedila *League of Legends Twitch Rivals* sa grupom koja se sastojala od strimera Yassuo, Trick2G, Boxbox i xFSN_Saber, a porazili su grupu poznatog League of Legends strimera i igrača, Tyler1.

Od njenog predzadnjeg Twitch Rivalsa prošlog aprila, Imane je uzela veliku pauzu od igre, prvenstveno zbog izlaska nove Riotove pucačine Valorant i zbog mnogih problema koje League of Legends ima u svom sistemu, kao što su *League klijent* koji mnogo štopa i kreša, loš *Match-Making sistem* (sistem za uparivanje igrača; ova tema se već odvija godinama, ali ju je popularizirao poznati League of Legends igrač Voyboy svojim videom u kojem objašnjava današnje stanje uparivanja igrača), toksična zajednica itd. Sredinom septembra 2020., dok je igra *Among Us* rasla u Twitch zajednici, Imane je sa svojom grupom Offline TV strimovala nekoliko strimova posvećenih isključivo LoL-u, što je prvi put da je Imane igrala League of Legends od 29. juna prošle godine.

### Fortnite 
Imane strimuje i igru *Fortnite*, koju je prvo strimovala kao dio sponzorstva. Na festivalu *Electronic Entertainment Expo-u (E3)* u 2018., *Epic Games*, developeri igre Fortnite, organiziraju *Fortnite Pro–Am turnir*. Turnir je upario strimere sa poznatim ličnostima u meču *Fortniteovog Battle Royalea*; Imane je bila uparena sa američkim reperom Desiignerom ali ukratko prije turnira, Desiigner je zamjenjen sa Joshom Hartom, američkim košarkašom. Na Pro-Am turniru u 2019., Imane je bila uparena sa škotskim muzičarom i producentom Martinom Dohertyjem. Imane je nadaleko poznata po igranju Fortnitea zajedno sa jednim od najpoznatijih i najboljih igrača Fortnitea, Mythom. To je jako doprinjelo da Imane postane velika i važna figura u Gaming-industriji. Strimovi sa Mythom obaraju rekorde u gledanosti i pretplatnicima. U augustu 2018. godine, dok je igrala Random Duos, Imane je bila uparena sa jednim mladim igračem zvanim toxic. Dok su zajedno igrali, toxic je slao mnoge pervezne komentare ka Imane. Na kraju njihovog meča, toxic je izgovorio *Allahu Ekber* sa lošom namjerom, što je natjeralo Imane da odmah prekine meč sa njim. Ovaj incident su osudili mnogi, uključujući i najpoznatijeg strimera Ninju koji je izjavio da je šokiran postupcima i izjavama ovog djeteta nazivajući ih odvratnim.

20. januara 2020. nakon što je strimer Ninja postao prvi gejmer koji je dobio svoj Fortnite-skin (odijelo), Fortnite je odlučio da se udruži sa aplikacijom TikTok i održi *Emote Royale Contest*. U ovom takmičenju, Fortniteova publika, preko aplikacije TikTok, objavljuje svoje originalne plesove i imaju šansu da im plesovi postanu novi Fortnite emote-i (plesovi). Imane je preko svog TikTok profila objavila ples i ubrzo nakon toga, zvanični Fortniteov Twitter i Instagram profil objavljuju Imanin ples kao pobjednički u ovom takmičenju.

### Teamfight Tactics 
Pored igrica League of Legends i Fortnite, Imane je počela strimovati *Teamfight Tactics* ili *TFT*, besplatan taktički mod u igri *League of Legends* koju igra 8 igrača. 4. jula 2019. Imane je uz pomoć League of Legends komentatora Mark Zimmermana i Sam Hartman-Kenzlera, organizirala prvi *Teamfight Tactics turnir*, na kojem je učestvovalo 16 strimera i nagradni fond iznosio je 15 hiljada američkih dolara. Prvo mjesto je osvojio strimer DogDog pritom osvojivši nagradni fond od 3.900 dolara. Drugo mjesto je osvojio Imanin grupni prijatelj Disguised Toast koji osvaja 2.450 dolara.

### Minecraft 
Kao većina popularnih Jutjubera i strimera, Imane je odlučila da počne strimovati igru Minecraft. Glavni razlog tome je popularnost koju je igra Minecraft dobijala krajem 2019. godine. Imane je upoznala igru preko Jutjubera CallMeCarson s kim je prvobitno igrala igru. Kasnije je mnogo strimera i Jutjubera igralo Minecraft s njom, a izdvajaju se strimer Greekgodx i Jutjuber Fitz. Trenutno, Imane igra Minecraft sa svojom grupom Offline TV i povremeno dijeli iskustvo sa svojom publikom preko Twitcha. 26. septembra prošle godine, Imane i njen Minecraft tim zvani "Aqua Axolotls" sastavljen od poznatih Minecraft strimera TommyInnita, Tubboa i britanskog Jutjubera i pjevača Wilbura Soota (poznatijeg kao *Will Gold*) učestvovali su na poznatom takmičenju *Minecraft Championshipu* (MCC). Učestvovalo je ukupno 10 timova po 4 igrača. Ovo takmičenje je tipa mini-igri, kao Sky-Wars ili Parkour. Na kraju takmičenja, dva tima sa najviše zarađenih novčića se bore za titulu najboljeg tima u mini-igri zvanoj *Dodgebolt* u areni gdje publiku čine timovi koji nisu uspjeli do finala. Imanin tim je na kraju završio na 7. mjestu, uzimajući u obzir da je ovo tek bio drugi put da Imane igra neko takmičenje u Minecraftu, prvo takmičenje joj je bio *Minecraft Mondays* sa Jutjuberom Fitzom u septembru 2019. godine. Nakon naglog rasta brojnih Minecraft Jutjubera i strimera, uključujući Jutjubere Dream, Sapnap, GeorgeNotFound, Karl Jacobs i strimere TommyInnit i Tubbo, dolazi do kreiranja poznatog Minecraft servera pod nazivom *Dream SMP*, na kojem je Imane krajem prošle godine bila počasni gost.

### Counter-Strike: Global Offensive 
Iako je Imane čitav život igrala raznorazne igre, tipa *League of Legends* ili *Legends of Zelda*, Imane je željela isprobati i FPS igre (*First-person shooter*), a njena prva FPS igra je bila Counter-Strike: Global Offensive. Prvobitno je CS:GO igrala sa Jutjuberom Fitzom i njegovom YouTube grupom Misfits, čiji se gaming-sadržaj većinom temelji na Counter-Strike gejmpleju. Imane je za svoje strimove otvarala i CS:GO cases (kutije) u nadi da dobije skupocjeni CS:GO knife (nož). Posebno se izdvajaju Imanini strimovi sa poznatim CS:GO igračima Stewie2K, EliGE, Tarik, m0E i sa članovima FaZe Clana Teeqo, Rug, Cizzorz i Temperrr. Izlaskom nove pucačine *Valorant* u aprilu prošle godine, Imane nakon kratkotrajnog strimovanja, napušta igrati CS:GO i fokusira se na Valorant, u kojeg će uložiti mnogo vremena.[mini|Pokimane na [Twitch.tv#TwitchCon|TwitchConu 2019. u Berlinu]]
### Valorant 
Početkom aprila 2020., Riot Games objavljuje closed-beta verziju nove FPS igre Valorant. Valorant već za nekoliko dana otkako je objavljena njegova closed-beta verzija ruši rekorde na Twitchu. Kao gaming-kategorija na Twitchu, druga je po gledanosti uživo u historiji Twitcha sa 1,7 miliona gledalaca uživo i time prelazi Fortnite koji je prije držao drugo mjesto od Jula 2019. godine kada je Kyle "Bugha" Giersdorf osvojio Svjetsko prvenstvo u Fortniteu (*Fortnite World Cup*) sa 1,6 miliona gledalaca, ali ne i *League of Legends 2019 World Championship Final* koji je imao 1,74 miliona gledalaca uživo. Tako je i Imane sa mnogobrojnim strimerima preko Valoranta oborila mnogo vlastitih rekorda, među njima su i rekord gledanosti uživo kada je Imane sredinom aprila imala 112.160 gledalaca igrajuči ovu igru i broj pretplatnika koji je iznosio 27.862. Glavni agenti koje Imane koristi u Valorantu su *Sova* i *Sage*. 2. juna prošle godine, kada je izašla zvanična verzija igre Valorant, Imane je priredila jedno iznenađenje za svoj strim uradivši *cosplay* jednog od Valorant agenta, Sage. Imane je trenutno na svom glavnom Riot računu u Platinum rangu, dok je njen sporedni račun u Gold rangu u kompetitivnom načinu igranja.
### Pozicija na Twitchu 
Kao jednu od najpopularnijih na platformi, Twitch se direktno partnerovao sa Imane. Jula 2018. godine, Twitch ju je izabrao kao jednu od 15 ambasadora za njihov sljedeći TwitchCon. Kao jedno od glavnih lica striminga, Imane je također postavljena na početnu stranu Twitcha na *App Storeu* i *Google Play Storeu* i na početnu stranu vebsajta za *Streamlabs*, programa za strimovanje. Zbog uspjeha koje je igra Valorant dobila, Imane je u roku od tri mjeseca dobila skoro milion pratilaca na Twitchu igrajuči tu igru sa rekordnim brojkama u aprilu. Sredinom 2017. godine, imala je 450.000 pratilaca, što ju je smjestilo u vrh 100 najpraćenijih osoba na platformi. Zbog njenog uspjeha na platformi tokom 2017., *The Shorty Awards* proglasio ju je za *Twitch-strimerku godine.*

### Ugovor sa Twitchom 
Nakon prelazaka mnogih strimera i potpisivanja ugovora sa drugim streaming-platformama, kao što su Ninja, KingGothalion i Shroud koji su potpisali isključivo za streaming-platformu Mixer (koja se isključila 22. jula prošle godine zbog mnogih problema u radu i funkcionisanju platforme) uključujući i kontroverznog strimera Ice Poseidon, koji je prethodno trajno suspendovan s Twitcha zbog rasističkih uzvika i pretresanja njegove kuće od FBI-a. Valkyrae, LazarBeam, Muselk, CourageJD i Pewdiepie su potpisali isključivo za Youtube Gaming i Imanin grupni prijatelj Disguised Toast za Facebook Gaming. Imane je odlučila da ipak odbije ogromne ugovore sa drugim streaming-platformama i da ostane na Twitchu. Tu informaciju je objavila preko svog Twitter naloga sa zanimljivim videom. Istu stvar su učinili i DrLupo, TimTheTatman, Lirik i Dr Disrespect koji je krajem juna prošle godine trajno suspendovan sa Twitcha. Razlog je još nepoznat, neki tvrde da je u pitanju DMCA (Digital Millennium Copyright Act) ili da je Doc želio da pređe na drugu platformu zvanu Brime ali je ubrzo ova teorija poništena. Nakon vraćanja Shrouda i Ninje na platformu, Twitch je ubrzo pripremio ugovore za oba strimera koji su ponovo postali dio Twitch zajednice.

## YouTube 
### Kanali 
Uz svoje strimovanje na platformi Twitch, Imane ima četiri YouTube kanala: *Pokimane*, *poki ASMR*, *poki highlights* i *Pokimane VODS*. Njen glavni kanal *Pokimane* temelji se na gejmingu i vlogovima, drugi kanal se temelji na *Autonomnom senzornom meridijanskom odgovoru* ili *ASMR-u*, treći kanal se sastoji od tzv. *Stream Highlights* (najbolji momenti na strimovima), dok na svom novom četvrtom kanalu objavljuje arhivirane strimove sa Twitcha koji su izbrisani radi izbjegavanja kazne zbog kršenja autorskih prava. Na glavnom kanalu, Imane postavlja raznovrstan sadržaj, sve od gaming-sadržaja kao igranje horor igri i Fortnitea, sve do zanimljivih interakcionih videa kao *Q&A* (Pitanja i odgovori) i Mjesečnih vlogova. Kao i mnogi kanali u Youtube zajednici, Imane kreira ASMR doživljaje za svoje gledaoce s namjerom da izazove ugodne trnce. Na temu o ASMR videima, Imane je izjavila, 

I napomenula je da njeni gledaoci koriste njene ASMR videozapise kako bi lakše zaspali. Nakon što su Imane i njena Youtube grupa OfflineTV imali problema sa manjim Youtube kanalima koji su neovlašteno preuzimali njihov sadržaj (u pitanju su *Stream Highlights* kanali), Imane i njena grupa su odlučili da naprave svoje vlastite Stream Highlights kanale, gdje će redovno prenositi najzanimljivije trenutke sa svojih Twitch strimova.. Kada su u pitanju *YouTube Play Buttoni*, njen prvi Play Button je *Silver Play Button* i dobila ga je 2016. godine za 100.000 pretplatnika na glavnom kanalu, *Pokimane*. Godinu dana kasnije, njen drugi kanal *poki ASMR* prelazi 100.000 pretplatnika i ubrzo dobija svoj drugi *Silver Play Button*. Sredinom aprila 2018., Imane dobija svoj prvi *Golden Play Button* za pređenih 1.000.000 pretplatnika na svom glavnom kanalu. Nakon kreiranja svog trećeg kanala *poki highlights* u novembru 2019., Imane dobija i svoj treći *Sliver Play Button* u februaru prošle godine.

### Offline TV 
Imane je i dio poznate YouTube grupe Offline TV. Jedna je od prvih članova ove grupe. Grupa je osnovana 2017. godine i smještena je u Los Angelesu, Kaliforniji. Govoreći o grupi, Imane je izjavila,

Od juna 2020., Imane više nije kućni član Offline TV-a, razlog je iseljavanje u drugu kuću gdje će boraviti sa svojim prijateljicama, poznatim strimerkama Valkyrae, xChocoBars i starsmitten.Krajem juna prošle godine, nakon što je jedan od članova Offline TV-a Fedmyster optužen za seksualno uznemiravanje dvoje članova grupe, menadžericu Yvonnie i strimerku LilyPichu, Imane je u kratkom lajv-strimu prenesenog 29. juna prošle godine govorila o tadašnjoj situaciji u grupi. Govoreći o situaciji, izdvojila je kako je jedan od glavnih razloga zašto se ona iselila iz grupne kuće upravo Fedmyster i izdvojila je jedan trenutak u kojem je na jednom kućnom partiju, u kojem je bila jedna osoba s kojom se željela upoznati i komunicirati, da je Fed toj osobi prije njihovog susreta prenosio mnoge lažne podatke o Imane, govoreći kako su oni zajedno u vezi.

## Nagrade i nominacije 
### 10. dodjela nagrade "Shorty" 
Shorty Awards, poznato i kao "Shortys", godišnja je dodjela nagrada kojom se prepoznavaju ljudi i organizacije koji u stvarnom vremenu stvaraju sadržaj putem Twittera, Facebooka, YouTubea, Instagrama, TikToka, Twitcha i ostalih društvenih aplikacija. Ceremonija dodjeljivanja nagrada se svake godine održava u New Yorku, dok je ove godine radi pandemije COVID-19 ceremonija prenesena preko interneta.

10. dodjela nagrade "Shorty" održana je 15. aprila 2018. u PlayStation teatru u New Yorku. Ceremoniju je predvodila glumica i pjevačica Keke Palmer. Imane je bila uparena u kategoriju "Twitch-strimer godine" zajedno sa strimerom Shroudom, strimericom Loserfruit, kanadskim DJ-jem Deadmau5, poznatim YouTube-parom Jenna and Julien i strimerom ProfessorBroman. Konkurenciju je osvojila Imane te je priredila zanimljiv i poučan govor nakon primljene nagrade. Imane je izjavila,
Dodala je da svako treba pratiti svoje snove, te se zahvalila prvenstveno svojim brižnim roditeljima, svim svojim prijateljima i onima koji su je podržavali na njenom putu do uspjeha. Također je istakla da se nada da će njen trud i rad pokazati koliko je ona ustvari zahvalna na svemu što ima.

## Kontroverze 
Imane, kao i mnoge poznate ženske strimerke, svakodnevno dobijaju uvredljive komentare koji variraju od izgleda pa sve do znanja iz specifične oblasti strimovanja. Danas je jako poznata uvreda u Twitch zajednici *thot* (*,* što u prevodu na bosanski znači: *ta kurva tamo*) koja se koristi za žensku osobu koja seksualizira svoj sadržaj, uključujući naglašavanje stražnjice, grudi, prikazivanje stopala, nošenje bikinija i ostalo. Ovu riječ je popularizirao Jutjuber PewDiePie koji je prethodno učestvovao u velikoj drami između njega i poznate Twitch-strimerke Alinity. Također, početkom 2020., nova riječ *simp* postala je popularna i koristi se i van gejming zajednice. Ova riječ označava osobu, većinom muškarca, koji komplimentira i finansijski podržava žensku osobu u nadi da će biti u dobrim odnosima s tom osobom. U gaming i streaming-industriji, ova riječ koristi se za fanove ženskih strimerki. Imane, i pojedine ženske ličnosti kao Alinity ili Belle Delphine nazivaju se *Simp Queens*, što je izazvalo mnogo kontroverzi.

## Filmografija 
### Free Guy 
U oktobru 2019., najavljeno je da će se Imane uz svog kolegu, Jutjubera Jacksepticeyeja, i ostale internetske ličnosti pojaviti u ovogodišnjem filmu *Free Guy*, režiran od strane Shawn Levyja, koji će biti objavljen u maju 2021.. Glavni glumac je Ryan Reynolds, a film je tipa naučne fantastike i akcijske komedije i radnja filma se odvija u *open-world* igri *Free City*, u kojem je Guy (Ryan Reynolds) bankarski blagajnik koji pokušava spasiti igru prije nego li je razvijači ugase. Imane i druge internetske ličnosti će biti prikazani u svojim vlastitim scenama. Film je trebao biti objavljen 3. jula prošle godine, ali radi pandemije COVID-19, premijera fima je pomjerena na 21. maj 2021.

## Također pogledajte 
*Twitch.tv
* Offline TV
* Valkyrae

## Bilješke 
## Reference 
Kategorija:Živi ljudi
Kategorija:Biografije, Casablanca
Kategorija:Rođeni 1996.
Kategorija:YouTube ličnost
Kategorija:Strimeri na Twitchu